Arcibiskupský palác (Olomouc)

Arcibiskupský (predtým biskupský) palác v Olomouci je najrozsiahlejší rezidečný objekt v historickom jadre mesta Olomouc. Je to v poradí už štvrtá rezidenciaŠtěpán, Jan: Čtvrtý biskupský dům na olomouckém Předhradí v 16. století, in.: Arcidiecézní muzeum na Olomouckém hradě / Příspěvky z mezinárodní konference, Olomouc 20. – 22. listopad 2007, Muzeum umění 2010, ISBN 978-80-87149-11-9, s. 189-196 olomouckých biskupov Prvou rezidenciou bol biskupský dom pri katedrále sv. Petra, druhou rezidenciou je dodnes zachovaný Zdíkův palác, na ktorého mieste bol vybudovaný gotický palác. a bol postavený ako pôvodne renesančný palác biskupom Stanislavom Turzom. Tento renesančný palác, dokončený biskupom Dubraviom a ďalej upravovaný biskupom Pavlovským na sklonku 16. storočia, bol zdevastovaný počas tridsaťročnej vojny, najmä počas švédskej okupácie Olomouca v rokoch 1642-1650. Až biskup Karol II. z Lichtenštejna-Kastelkornu začal v roku 1664 jeho barokovú obnovu, ktorá bola vykonaná podľa plánov cisárskeho architekta Filiberta Lucheseho (1606-1666) a po jeho smrti Giovannim Pietrom Tencallym olomouckými murárskymi majstrami Petrom Schullerom a Melchiorom Thoneckom. Autorom štukovej výzdoby interiérov je Baltazar Fontana, pôvodné nástenné maľby, ktorých autormi boli Carpoforo Tencalla a Innocenzo Cristoforo Monti sa zachovali len po častiach. Svoju dnešnú podobu i výzdobu dostal palác po požiari roku 1904, kedy bol na popud kardinála Bauera reštaurovaný a čiastočne prestavaný. Je sídlom úradov olomouckého arcibiskupstva, arcibiskup v ňom už nebýva. Po dôkladnej rekonštrukcii bol palác na jar roku 2011 sprístupnený verejnosti ako prehliadkový objekt.

Palác je chránený ako kultúrna pamiatka Českej republiky.


 Historické udalosti, ktoré sa odohrali v paláci 
 2. decembra 1848 - v tomto paláci abdikoval Ferdinand V. Dobrotivý a na trón nastúpil cisár František Jozef I.
 1850 - v tomto paláci bola podpísaná Olomoucká punktácia
 1947 - oslava založenia Univerzity Palackého za účasti prezidenta Eduarda Beneša 
 90. roky 20. storočia - arcibiskupský palác navštívili Ján Pavol II. (20.-22. mája 1995 pri príležitosti svätorečenia sv. Jana Sarkandra) a Václav Havel

 Interiér paláca 
V interiéri paláca možno počas prehliadky o. i. Zhliadnuť:
 Monumentální schodiště so súsoším sv. Cyrila a Metoda od Emanuela Maxa
 Štukový sál (slavnostní dvorana) s portrétmi kardinálov a arcibiskupov Rudolfa Jana a Františka S. Bauera, najväčšia sála paláca 
 Trůnní sál, nazvaná podľa toho, že v ňom abdikoval Ferdinand V. Dobrotivý a na trón nastúpil cisár František Jozef I.
 Zlatý salónek - súkromná kaplnkou pre hostí
 Císařský sál (červený sál, přijímací sál), kde pred bitkou pri Slavkove nocovali František I. a Alexander I.
 Zelený pokoj
 Rokokový kabinet
 Baroková biskupská kaple na 2. poschodí paláca

 Referencie 

 Literatúra 


 Iné projekty 

 Externé odkazy 
 Oficiálne stránky Arcibiskupského paláca v Olomouci 

 Zdroj 

Kategória:Paláce v Olomouci
Olomouc
Kategória:Kultúrne pamiatky v okrese Olomouc
Kategória:Olomoucká arcidiecéza